Source: https://www.emyto.sk/web/guest/pokuty
Timestamp: 2017-06-29 00:29:09+00:00
Document Index: 12782564

Matched Legal Cases: ['§ 27', '§ 9', '§ 6', '§ 6', '§ 9', '§ 22', '§ 27', '§ 27', '§ 27', '§ 27', '§ 27', '§ 27', '§ 27', '§ 27', '§ 27', '§ 27', '§ 27']

Priestupky a výška pokút - Toll
Sieť spoplatnených komunikáciíAko sa registrovať?Kalkulátor mýtaKalkulátor bankovej záruky	Systém kontroly Oprávnenia príslušníkov mýtnej polície Priestupky a výška pokút Správne delikty a výška pokút Doplatky	Priestupky a výška pokút
Priestupky a výška pokút	V zmysle ustanovenia § 27 ods. 1 zákona č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v platnom znení (ďalej len „zákon o výbere mýta“), sa priestupku na úseku výberu mýta dopustí ten, kto: a) užíva vymedzené úseky ciest vozidlom bez úhrady mýta, b) odmieta úhradu mýta pri vyzvaní kontrolou poverených osôb na mieste v čase kontroly, c) pri užívaní vymedzených úsekov ciest s nulovou sadzbou mýta nemá vo vozidle palubnú jednotku, d) neoprávnene manipuluje s palubnou jednotkou alebo do nej neoprávnene zasahuje, e) palubnú jednotku vo vozidle umiestni alebo ju používa v rozpore s ustanovením § 9 ods. 2 písm. a) a b) zákona o výbere mýta, f) nezadá do palubnej jednotky správne a úplné technické údaje o vozidle potrebné na výpočet mýta a jeho odúčtovanie a vznikne tým nedoplatok mýta, g) poskytne nesprávne alebo neúplne údaje pre výpočet mýta náhradným spôsobom podľa ustanovenia § 6 zákona o výbere mýta, h) nepredloží na výzvu príslušníka Policajného zboru: 1. doklad o vozidle, podľa ktorého je možné určiť alebo overiť technické údaje vozidla, 2. potvrdenie o úhrade mýta podľa ustanovenia § 6 ods. 7 zákona o výbere mýta, i) nesprístupní údaje v palubnej jednotke príslušníkovi Policajného zboru alebo osobe poverenej výkonom kontroly, j) neoznámi zmenu zaregistrovaných údajov podľa ustanovenia § 9 ods. 2 písm. c) zákona o výbere mýta, k) neoprávnene vydá, pozmení alebo sfalšuje dokument vydaný na účely posudzovania zhody, posudzovania vhodnosti alebo na účely dohľadu nad posudzovaním podľa ustanovenia § 22 zákona o výbere mýta. Za vyššie uvedené priestupky na úseku výberu mýta sa podľa zákona o výbere mýta uložia nasledujúce výšky pokút: - za priestupok podľa ustanovenia § 27 ods. 1 písm. a) zákona o výbere mýta sa uloží pokuta vo výške stopäťdesiatnásobku nedoplatku mýta, najviac však 1.050 EUR a v blokovom konaní vo výške stonásobku nedoplatku mýta, pričom výsledná suma sa zaokrúhli na celú sumu v eurách deliteľnú piatimi, najviac však do výšky 700 EUR. Ak nie je možné určiť výšku nedoplatku mýta, uloží sa pokuta vo výške 700 EUR, - za priestupok podľa ustanovenia § 27 ods. 1 písm. b) zákona o výbere mýta sa uloží pokuta vo výške 2.000 EUR a v blokovom konaní vo výške 1.000 EUR, - za priestupok podľa ustanovenia § 27 ods. 1 písm. c) zákona o výbere mýta sa uloží pokuta vo výške od 100 EUR do 1.000 EUR a v blokovom konaní vo výške od 50 EUR do 700 EUR, - za priestupok podľa ustanovenia § 27 ods. 1 písm. d) zákona o výbere mýta sa uloží pokuta vo výške 1.000 EUR a v blokovom konaní vo výške 700 EUR, - za priestupok podľa ustanovenia § 27 odseku 1 písm. e) zákona o výbere mýta sa uloží pokuta vo výške od 20 EUR do 100 EUR a v blokovom konaní vo výške od 10 EUR do 80 EUR, - za priestupok podľa ustanovenia § 27 ods. 1 písm. f) a g) zákona o výbere mýta sa uloží pokuta vo výške 160 EUR a v blokovom konaní vo výške 120 EUR, - za priestupok podľa ustanovenia § 27 ods. 1 písm. h) a i) zákona o výbere mýta sa uloží pokuta vo výške od 100 EUR do 500 EUR a v blokovom konaní vo výške od 50 EUR do 300 EUR, - za priestupok podľa ustanovenia § 27 ods. 1 písm. j) zákona o výbere mýta sa uloží pokuta vo výške 100 EUR a v blokovom konaní vo výške 50 EUR, a ak takýmto porušením vznikne nedoplatok mýta, uloží sa pokuta vo výške 160 EUR a v blokovom konaní vo výške 120 EUR, - za priestupok podľa ustanovenia § 27 ods. 1 písm. k) zákona o výbere mýta sa uloží pokuta od 5.000 EUR do 100.000 EUR. V prípade, ak sa zistí opätovné porušenie povinnosti podľa ustanovenia § 27 ods. 1 písm. a) až j) zákona o výbere mýta do jedného roka od nadobudnutia právoplatnosti rozhodnutia o uložení pokuty, uloží sa tomu, kto sa porušenia dopustil, pokuta vo výške dvojnásobku maximálnej sadzby podľa ustanovenia § 27 ods. 2 až 9 zákona o výbere mýta.	Vrátenie Palubnej jednotky Postup ako vrátiť Palubnú jednotku včas a bez komplikácii, či vystavenia zmluvnej pokuty.Často kladené otázky Zoznam najčastejších otázok, ktoré dostávame ohľadom registrácie do systému elektronického výberu mýta...	Na stiahnutie